**Oplev Papa Kotji i Reprisen - koncert for hele familien**

**Søndag den 17. november kan hele familien komme med til årets sidste familiekoncert i Reprisen fra kl. 14.00-15.00**

Kan man virkelig spille så hurtigt på guitar, at der springer gnister og køre så hurtigt i hestevogn at den brænder?

Ja, siger trioen Papa Kotji - der med fuld skrue spiller og fortæller historien om den omrejsende musikant Django, der i 1930’erne opfandt den franske stilart ”swing manouche", også kaldet gypsy jazz eller sigøjnerjazz – som i dag har en væsentlig plads i jazzhistorien. Publikum vil til koncerten opleve, hvordan musik kan formidle følelser, idet genren både er munter og melankolsk.

**Tid og sted**: Kl 14-15, Reprisen, Øverødvej 10-12, 2840 Holte

**Billetter**: 50 kr pr. person

For koncert og popkorn.

Køb billet på **www.reprisen.dk**

**Familiekoncerter** er professionel musik spillet i børnehøjde og en musikalsk brobygning mellem skole, børnehave og familier. Børnene får en anderledes og stor musikalsk oplevelse sammen med deres familie (vejl. aldersgruppe 4-9 år). De ældste børnehavebørn kan vise mor, far og bedsteforældre en smagsprøve på de koncertoplevelser, der venter dem i skolen og de yngste skoleelever kan vise de musikoplevelser de får i skolen. Familiekoncerterne er skabt i samarbejde mellem LMS Familie og Skolekoncerter (Levende Musik i Skolen og Ruderdal Kommune, Kultur.